CELEX: 62021CN0233
Language: el
Date: 2021-04-09 00:00:00
Title: Υπόθεση C-233/21 P: Αναίρεση που άσκησε στις 9 Απριλίου 2021 η Germann Avocats LLC κατά της διατάξεως που εξέδωσε το Γενικό Δικαστήριο (δέκατο τμήμα) στις 4 Φεβρουαρίου 2021 στην υπόθεση T-352/18, Germann Avocats LLC κατά Ευρωπαϊκής Επιτροπής

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/15
            
         
      Αναίρεση που άσκησε στις 9 Απριλίου 2021 η Germann Avocats LLC κατά της διατάξεως που εξέδωσε το Γενικό Δικαστήριο (δέκατο τμήμα) στις 4 Φεβρουαρίου 2021 στην υπόθεση T-352/18, Germann Avocats LLC κατά Ευρωπαϊκής Επιτροπής
      (Υπόθεση C-233/21 P)
      (2021/C 320/19)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Germann Avocats LLC (εκπρόσωπος: Ν. Σκανδάμης, δικηγόρος)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να επικυρώσει τις σκέψεις 24 έως 48 της αναιρεσιβαλλόμενης διάταξης απορρίπτοντας στο σύνολό της την ένσταση απαραδέκτου της Επιτροπής,
               
            
                  —
               
               
                  Κατά τα λοιπά, να αναιρέσει την αναιρεσιβαλλόμενη διάταξη στο σύνολό της,
               
            
                  —
               
               
                  να ακυρώσει, δυνάμει του άρθρου 263 ΣΛΕΕ, την απόφαση της Επιτροπής που περιλαμβάνεται σε μη χρονολογημένο έγγραφο παραληφθέν στις 2 Απριλίου 2018 και με την οποία απορρίφθηκε η κοινή προσφορά που υπέβαλε η αναιρεσείουσα για μελέτη παρακολουθήσεως σε σχέση με τις συνδικαλιστικές πρακτικές για την απαγόρευση των διακρίσεων και τη διαφορετικότητα στον εργασιακό χώρο (υπ’ αριθ. JUST/2017/RDIS/FW/EQUA/0042 πρόσκληση προς υποβολή προσφορών· ΕΕ/S S215 — 09/11/2017 — 2017/S 215-446067),
               
            
                  —
               
               
                  να υποχρεώσει την Επιτροπή να καταβάλει αποζημίωση ύψους ενός (1) ευρώ,
               
            
                  —
               
               
                  επικουρικώς, να αναπέμψει την υπόθεση στο Γενικό Δικαστήριο, και, εν πάση περιπτώσει
               
            
                  —
               
               
                  να καταδικάσει την Επιτροπή στα δικαστικά έξοδα τόσο της αναιρετικής διαδικασίας όσο και της διαδικασίας ενώπιον του Γενικού Δικαστηρίου.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει τους ακόλουθους λόγους:
      Πρώτον, πρόδηλη παραμόρφωση πραγματικών περιστατικών και νομικά σφάλματα σε συνδυασμό με κατάχρηση εξουσίας, καθώς και παραβίαση των αρχών της ισότητας των όπλων και του δικαιώματος ακρόασης.
      Δεύτερον, παράβαση της υποχρέωσης αιτιολόγησης και πρόδηλα σφάλματα εκτίμησης.
      Τρίτον, κατάχρηση εξουσίας λόγω παραβίασης των αρχών της ίσης μεταχείρισης, της ασφάλειας δικαίου, της χρηστής διοίκησης και της καλής πίστης.
      Τέταρτον, κατάχρηση εξουσίας λόγω παραβίασης των αρχών της διαφάνειας και της προστασίας της δικαιολογημένης εμπιστοσύνης όσον αφορά τον ανταγωνισμό.